Document ID: 32010R0484

REGULAMENTUL (UE) NR. 484/2010 AL COMISIEI
din 3 iunie 2010
de modificare a Regulamentului (CE) nr. 826/2008 de stabilire a normelor comune de acordare a ajutorului pentru depozitarea privată a anumitor produse agricole
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 literele (a) și (d) coroborat cu articolul 4,
întrucât:
(1)
Articolul 28 din Regulamentul (CE) nr. 1234/2007 prevede depozitarea privată obligatorie a untului.
(2)
Articolul 2 din Regulamentul (CE) nr. 826/2008 al Comisiei (2) stabilește cerințele pe care trebuie să le îndeplinească produsele pentru a putea beneficia de ajutorul pentru depozitarea privată. Aceste cerințe sunt enumerate în anexa I la regulamentul respectiv.
(3)
Secțiunea III din anexa I la Regulamentul (CE) nr. 826/2008 prevede că ajutorul pentru depozitare privată se acordă numai pentru untul produs într-o întreprindere autorizată în conformitate cu articolul 4 alineatul (1) literele (a), (b) și (c) din Regulamentul (CE) nr. 105/2008 al Comisiei din 5 februarie 2008 de stabilire a normelor detaliate de aplicare a Regulamentului (CE) nr. 1255/1999 al Consiliului în ceea ce privește intervenția pe piața untului (3) și care îndeplinește și alte criterii suplimentare.
(4)
Regulamentul (CE) nr. 105/2008 a fost abrogat de la 1 martie 2010 prin articolul 60 din Regulamentul (UE) nr. 1272/2009 al Comisiei din 11 decembrie 2009 de stabilire a normelor de punere în aplicare a Regulamentului (CE) nr. 1234/2007 al Consiliului cu privire la achiziționarea și vânzarea produselor agricole în cadrul schemei de intervenție publică (4).
(5)
Criteriile de autorizare a întreprinderilor pentru ca untul produs de acestea să fie eligibil pentru acordarea ajutorului pentru depozitare privată au fost reluate în partea III punctul 1 literele (a), (b) și (c) din anexa IV la Regulamentul (UE) nr. 1272/2009.
(6)
Deoarece trimiterea la Regulamentul (CE) nr. 105/2008 care se face în secțiunea III din anexa I la Regulamentul (CE) nr. 826/2008 nu mai este de actualitate de la 1 martie 2010, este deci necesară, din motive de claritate, actualizarea ei, făcând trimitere la partea III punctul 1 literele (a), (b) și (c) din anexa IV la Regulamentul (UE) nr. 1272/2009.
(7)
Prin urmare, Regulamentul (CE) nr. 826/2008 trebuie modificat în consecință.
(8)
Modificarea propusă ar trebui să se aplice de la data intrării în vigoare a abrogării Regulamentului (CE) nr. 105/2008.
(9)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Primul paragraf din secțiunea III „Unt” din anexa I la Regulamentul (CE) nr. 826/2008 se înlocuiește cu următorul text:
„Ajutorul pentru depozitare privată se acordă numai pentru untul produs într-o întreprindere autorizată în conformitate cu partea III punctul 1 literele (a), (b) și (c) din anexa IV la Regulamentul (UE) nr. 1272/2009 al Comisiei (5), în cursul unei perioade de 28 de zile premergătoare zilei în care a fost depusă cererea sau zilei în care a fost prezentată oferta.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Se aplică de la 1 martie 2010.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 3 iunie 2010.

Labels: 3
17
19
6